Andrei Zevakin

Andrei Zevakin (sündinud 6. juunil 1996 Tartu) on Eesti muusikaprodutsent, laulukirjutaja, saatejuht ja juutuuber. 

Andrei Zevakini YouTube'i kanalil on 2023. aasta juuli seisuga üle 177 000 jälgija. Ta on sinna üles laadinud muusikateemalisi videoid – kavereid, remikse jms. 

Ta osales 2019. aastal Eesti Laulu konkursil xtra basicu looga "Hold Me Close", lauljaks Emily J. ning 2021. aasta Eesti Laulul looga "Wingman", mille tegi koos räppar Pluutoga. 2022. aastal osales ta konkursil koos Grete Paiaga looga "Mis nüüd saab". Esimesel kahe korral pääseti looga finaali, 2019. aastal jäi Zevakini koostöös valminud lugu Eesti laulul 12. ning 2021. aastal 5. kohale, 2022. aastal 6. kohale.

Koos sõber Robin Valtinguga loodi 2022. aastal tõsieluseriaal "Villa". Selles kolib grupp noori ja vallalisi kuuks ajaks Vahemere-äärsesse luksusvillasse, et võistelda 30 tuhande euro nimel, veeta tore suvi ja leida eluarmastus. Lisaks teevad Zevakin ja Valting podcasti nimega MST ja 6. augustil 2023 lendasid zeva ja robin Ameerikasse, et filmida uus reisisaade Elisa Huubi jaoks, uut reisisaadet saab jälgida juba sellel sügisel.

Haridustee
Zevakin lõpetas 2012. aastal Jõgeva Gümnaasiumis põhikooli ning jätkas õpinguid Tartu Miina Härma Gümnaasiumis. 2013. aasta talvel sai Zevakin HMC-st (Headmasters' and Headmistresses' Conference) stipendiumi ning suundus 2013/2014. õppeaastaks Inglismaale Yorki St Peter'si[:en] kooli õppima. Aastal 2016 lõpetas ta Miina Härma Gümnaasiumis International Baccalaureate'i[:en] õppe.

Hobid
Zevakin tegeles võistlustantsuga tantsuklubis Stiil 5.–13. eluaastani. Aastatel 2003–2014 mängis ta jalgpalli SK Nooruses, 2014–2017 FC Jõgeva Wolvesis ja 2017. aasta algusest JK Tammekas.

Muusika
Aastatel 2004–2011 õppis Zevakin 50. lennus Jõgeva Muusikakoolis, kus ta lõpetas klassikalise klaveri eriala. Ta saavutas noorte klaverikonkurssidel häid kohti. 2012. aastal suundus ta klassikalise klaveri eriala edasi õppima Heino Elleri nimelisse Tartu Muusikakooli, kus aga pärast Inglismaale õppima minekut õpingud pooleli jäid.

Zevakin käis gümnaasiumiaastatel vahel lauljaid klaveril saatmas, mille kaudu tekkis huvi muusika kirjutamise vastu. Noormehe esimene omal käel valminud lugu “Ma jään” Karl Gustav Adamsoole avaldati aastal 2016.

2017. aastaks oli Zevakin kaverdanud 26 laulu ja avaldanud neli enda lugu. Ta on koostööd teinud mitme Eesti lauljaga, kelle seas näiteks Pluuto, Sissi, Uudo Sepp, Grete Paia, Nika Murula, Gertu Pabbo, Liina Ariadne Pedanik ja Maian Lomp. Zevakin produtseerib peamiselt EDM alamžanreid.

Zevakini YouTube'i kanalil on üle 174 000 jälgija, ning tema kõige populaarsem video on Zevakini autosõidu-kaver-versioonil Ed Sheerani loost “Shape Of You”, millel on rohkem kui 1 miljon vaatamist.

2021. aastal tuli Zevakinil ja räppar Pluutol välja laul "Wingman", mis saavutas Eesti Laul 2021 Finaalis 5. koha. Zevakinil oli sellel aastal võistlemas 3 lugu. Üks nendest oli ''Calm Down'', mida esitas Nika Marula ja jõudis poolfinaali. Teine lugu oli ''Time'', mida esitas Sissi ja see saavutas finaalis 2. koha.

2022. aastal sai Zevakini ja Grete Paia esitatud laul "Mis nüüd saab" Eesti Laul 2022 finaalis 6. koha

2022. aastal valmis Zevakinil laul "Valikud", mis oli tõsieluseriaali "Villa" ja mida esitas An-Marlen.

Tunnustus
2018 – MyHits Awards 2018 võitja kategoorias "Aasta juutuuber"
2021 – Kroonika Meelelahutusauhinnad 2021 võitja kategoorias "Aasta suunamudija"
2022 – Raadio 2 Aastahitt 2022 ''Aasta uus tulija''
2022 – Raadio 2 Aastahitt 2022 ''II koht'' looga ''Wingman''
2022 – PWR Top 40 ''II koht'' looga ''Mis nüüd saab''
2022 – Kroonika meelelahutusauhinnad 2022 võitja kategoorias "Aasta meelelahutaja"

Viited

Välislingid
Andrei Zevakini koduleht
Andrei Zevakini YouTube’i kanal
Muljetavaldav! Kerli Kivilaan lõi käed noore muusikuga ja näitas end hoopis teisest küljest!

Eesti jalgpallurid
Eesti muusikud
Eesti muusikaprodutsendid
Youtube'i-kuulsused
Sündinud 1996